MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 28722/19.05.2021

**RAPORT DE SPECIALITATE**

la proiectul de hotărâre privind solicitarea trecerii din domeniul public al statului și administrarea Ministerului Tineretului și Sportului prin Clubul Sportiv Satu Mare în domeniul public al Municipiului Satu Mare și administrarea consiliului local a imobilului ”Sală de scrimă” situat în municipiul Satu Mare,

str. George Coșbuc nr.7

Prin prezentul proiect de hotărâre se intenționează solicitarea transmiterii din domeniul public și administrarea Ministerului Tineretului și Sportului prin Clubul Sportiv Satu Mare în domeniul public al Municipiului Satu Mare și administrarea consiliului local a imobilului ”Sală de scrimă” situat în municipiul Satu Mare, str. George Coșbuc nr.7.

Conform înscrierilor din Cartea funciară nr. 173532 Satu Mare sub nr. cadastral 173532 imobilul Sală de scrimă având suprafața construită la sol de 971 mp este înscris în domeniul public al muncipiului Satu Mare. Imobilul care face obiectul prezentului proiect de hotărâre a fost înscris în domeniul public în baza anexei 2 la H.G. 967/2002 care atesta domeniul public al municipiului Satu Mare, anexă în care la poziția nr. 37 fgurează Sala de scrimă.

În urma analizării Anexei nr. 30 la H.G. nr. 1705/2006, Inventarul bunurilor care alcătuiesc domeniul public al statului unde la poziția 28078, cod de clasificare 8.29.06, valoare de inventar 737,558 lei figurează ”Sala de scrimă” ca fiind în domeniul public al statului și administrarea Agenției Naționale pentru Sport prin Clubul Sportiv Satu Mare.

Prin OUG nr. 25/18.04.2007 privind stabilirea unor măsuri pentru reorganizarea aparatului de lucru al Guvernului denumirea ”Agenția Națională pentru Sport” se înlocuiește cu ”Ministerul Tineretului și Sportului”.

Municipiul Satu Mare intenționează preluarea prin Hotărâre de Guvern, a imobilului care face obiectul prezentei hotărâri având în vedere faptul că acesta este situate în municipiul Satu Mare fiind bun de interes public local .

Ţinând seama de faptul că fondurile alocate de la bugetul de stat pentru reabilitarea și întreţinerea imobilelor sunt insuficiente, astfel fiind afectat în mod negativ aspectul urbanistic al zonei, imobilul aflându-se în stare avansată de degradare nemaiputând fi utilizat în nici un fel pentru activităţi sportive, prin trecerea în proprietatea Municipiul Satu Mare, se realizează cadrul juridic necesar alocării de fonduri de la bugetul local în vederea demarării lucrărilor de investiţii.

Proiectul de hotărâre propus spre dezbaterea și aprobarea Consiliului local al municipiului Satu Mare se încadrează în prevederile art. 292 din Codul administrativ aprobat prin OUG nr.57/2019, cu modificările și completările ulterioare, potrivit cărora trecerea unui bun din domeniul public al statului în domeniul public al unei unități administrative teritoriale se face prin hotărâre a Guvernului la cererea consiliului local, condiționat fiind ca bunul să se regăsească pe raza teritorială a unității administrativ teritoriale care solicită trecerea.

Luând în considerare cele ce preced, proiectul de hotărâre se înaintează Consiliului Local al Municipiului Satu Mare cu propunere de aprobare.

Şef serviciu

Mihaela Faur

Faur Mihaela/2ex